
          JEDINSTVENI UPRAVNI ODJEL

OBAVIJEST O OBRADI OSOBNIH PODATAKA
u postupku dodjele jednokratne financijske potpore učenicima srednjih škola u školskoj godini 2026./2027.
1. Voditelj obrade: Općina Orehovica, Čakovečka 9, 40322 Orehovica, OIB: 99677841113, telefon: 040/635-275, e-pošta: opcina@orehovica.hr.
2. Kontakt službenika za zaštitu osobnih podataka: Službeniku za zaštitu osobnih podataka Općine Orehovica možete se obratiti na adresu voditelja obrade, putem telefona 040/635-275 ili e-pošte opcina@orehovica.hr.
3. Svrha i pravna osnova obrade: Osobni podaci obrađuju se radi zaprimanja i obrade prijave, provjere ispunjavanja uvjeta, odlučivanja o dodjeli potpore, isplate potpore u iznosu od 80,00 eura te vođenja propisanih financijskih, službenih i arhivskih evidencija. Obrada se provodi na temelju članka 6. stavka 1. točaka (c) i (e) Opće uredbe o zaštiti podataka, u vezi s poslovima Općine u području obrazovanja i socijalne skrbi te Odlukom o dodjeli jednokratne financijske potpore za učenike srednjih škola s područja Općine Orehovica, KLASA: 024-02/26-01/07, URBROJ: 2109-22-01-26-1 od 03.09.2026. godine.
4. Kategorije osobnih podataka: ime i prezime učenika, OIB, adresa prebivališta, kontaktni podaci, podaci o statusu redovitog učenika, podaci iz osobne iskaznice odnosno drugog dokaza o prebivalištu, ime i prezime roditelja/skrbnika kada je učenik maloljetan te IBAN i ime i prezime vlasnika računa.
5. Primatelji osobnih podataka: Osobni podaci dostupni su ovlaštenim službenicima Općine Orehovica. Podaci potrebni za isplatu dostavljaju se banci odnosno pružatelju platnih usluga, a mogu se dostaviti nadležnim državnim, revizijskim, nadzornim i drugim tijelima kada je to propisano zakonom.
6. Razdoblje čuvanja: Podaci se čuvaju tijekom provedbe postupka, a nakon njegova završetka u rokovima određenima propisima o proračunskom poslovanju, uredskom poslovanju i arhivskom gradivu te pravilima i popisom dokumentarnog gradiva Općine Orehovica.
7. Prava ispitanika: Ispitanik može, pod uvjetima propisanima Općom uredbom, zatražiti pristup svojim osobnim podacima, njihov ispravak ili ograničenje obrade, brisanje kada je primjenjivo te uložiti prigovor na obradu. Zahtjev se podnosi Općini Orehovica. Ispitanik ima pravo podnijeti pritužbu Agenciji za zaštitu osobnih podataka, Selska cesta 136, 10000 Zagreb, e-pošta: azop@azop.hr.
8. Obveznost davanja podataka: Davanje podataka i odgovarajućih dokaza nužno je za provjeru uvjeta i isplatu potpore. Bez potrebnih podataka Općina neće moći obraditi prijavu niti izvršiti isplatu. Obrada se ne temelji na privoli ispitanika.
9. Automatizirano odlučivanje i prijenos podataka: Općina ne donosi odluke isključivo automatiziranom obradom, uključujući izradu profila, te ne prenosi podatke izvan Europskoga gospodarskog prostora.
POTVRDA O UPOZNATOSTI
Potpisom potvrđujem da sam prije dostave osobnih podataka upoznat/a sa sadržajem ove Obavijesti. 
Ime i prezime učenika: ______________________________________________
Ime i prezime roditelja/skrbnika (ako je učenik maloljetan):
________________________________________________________________________
Mjesto i datum: __________________     Potpis učenika odnosno roditelja/skrbnika: __________________

